szolgáltatási szerződés

amely létrejött egyrészről

a **Közép-Tisza-vidéki Vízügyi Igazgatóság** /KÖTIVIZIG/ (5000 Szolnok, Boldog Sándor István krt. 4., nyilvántartási száma: 308461, adószáma: 15308469-2-16, fizetési számla száma: 10045002-01712096-00000000, képviseli: Lovas Attila igazgató), mint adatkezelő és adatszolgáltató (a továbbiakban: „**Adatszolgáltató**”)

másrészről

a **………………………………… (**születési név: születési hely, idő: , anyja neve: , lakhelye: **)**, mint megrendelő (a továbbiakban: „**Adatigénylő”**)

(Adatszolgáltató és Adatigénylő a továbbiakban együttesen: „**Felek**”) között a mai napon és helyen, az alábbi feltételekkel.

**I. Preambulum**

1.1. Adatigénylő 2023. …………... napján adatigénylő lap (a továbbiakban: „**Adatigénylő lap**”) Adatszolgáltatóhoz történő megküldésével kérelmet terjesztett elő „………………………..” Adatszolgáltató általi Adatigénylő részére történő adatok iránti igény teljesítése céljából. Felek rögzítik, hogy Adatigénylő kérelme nem minősül az információs önrendelkezési jogról és az információszabadásról szóló 2011. évi CXII. törvény szerinti közérdekű adatigénylésnek, mivel az adatigénylésben megjelölt szempontok szerinti adatgyűjtés teljesítése nagyobb munkaráfordítást, költséget igényel, amely egyszerű matematikai és informatikai műveleteken túlmutat és Adatszolgáltató az Adatigénylő által kért adatokat a kérelem beérkezését követően, megrendelés alapján állítja elő.

1.2. Adatszolgáltató Adatigénylő Adatigénylő lapján előterjesztett kérelmét …………../2023. ügyiratszámon iktatta, ezt követően pedig tájékoztatta Adatigénylőt jelen Szerződés elválaszthatatlan részét képező, „Adatszolgáltatás visszaigazolása” elnevezésű mellékletében részletesen rögzített adatok köréről, illetve a költségtérítés mértékéről, amelyet Adatigénylő 2023. ……….. napján elfogadott.

1.3. Felek rögzítik, hogy jelen Szerződés és az”Adatszolgáltatás visszaigazolása” elnevezésű melléklet közötti ellentmondás esetén a Szerződésben foglaltakat tekintik irányadónak.

1. **A Szerződés tárgya, teljesítési határidők**
	1. Adatszolgáltató a Szerződés I. pontjában, illetve a 2.2. pontjában részletezett Adatigénylő által igényelt adatokra vonatkozó szolgáltatást teljesíti, a Szerződés 6.2. pontjában rögzített határidőre, a Szerződés 2.3. pontjában rögzített módon.
	2. Adatszolgáltató jelen Szerződés értelmében Adatigénylő által igényelt, az 1.1. pontban részletezett ……………. adatokat Magyarország területére vonatkozóan köteles teljesíteni Adatigénylő részére, Adatigénylő pedig a ……………………… jogosult felhasználni az adatokat.
	3. Adatszolgáltató köteles az Adatigénylő által igényelt adatokat jelen Szerződés Felek általi aláírásától számított 10. (tizedik) munkanapon Adatigénylő részére, Adatigénylő választásának megfelelően, e-mailen keresztül részére megküldeni.
2. **a szolgáltatás díja**
	1. Felek rögzítik, hogy Adatigénylő az adatok szolgáltatásáért **…………….,- Ft, azaz** …………….. forint) szolgáltatási díjat (a továbbiakban: „**Szolgáltatási Díj**”) + áfát, amelynek mértéke: ….%, azaz összesen: ……………… Ft-ot, azaz ………. forintot köteles megfizetni az Adatszolgáltató által kiállított számla alapján, a számla kézhezvételét követő ………. (……..) munkanapon belül. **A Szolgáltatási Díj megállapításának alapjául Felek a magyar mérnöki kamara érvényes mérnöki díjszabását tekintik.**
	2. Jelen Szerződés 2.1. pontja szerinti adatigénylés az általános forgalmi adóról szóló 2007. évi CXXVII. törvény (Áfatv.) szerint az Adatszolgáltatónak ÁFA fizetési kötelezettsége keletkezik, ezért az Adatszolgáltató által kiállított számla összege ÁFÁ-t tartalmaz.
	3. Az Adatszolgáltató egyéb díjazásra, költségtérítésre nem jogosult.
	4. A számla kiállítására és a pénzügyi teljesítésre egyebekben a teljesítéskor hatályos jogszabályok alapján kerül sor.
3. **A teljesítés elfogadása és helye**
	1. Az Adatszolgáltató a teljesítést írásban közli és a Szerződés alapján előállított valamennyi adatot átadja az Adatigénylő kapcsolattartójának. Adatigénylő köteles az Adatszolgáltató által adatok körét megvizsgálni. A szerződésszerű teljesítésről az Adatigénylő teljesítésigazolást állít ki, amelyet az Adatszolgáltató kapcsolattartója és az Adatigénylő teljesítésigazolásra jogosult kapcsolattartója aláírnak. Szerződésszerű teljesítés esetén a teljesítésigazolás kiállítására és aláírására a teljesítés napjától számított ……….. (…………..) napon belül kerül sor.
	2. Teljesítési kifogás esetén az Adatigénylő jegyzőkönyvet vesz fel és az abban rögzített kifogásokat írásban közli az Adatszolgáltatóval. A jegyzőkönyvben rögzített kifogásokra az Adatszolgáltató 5 (öt) napon belül írásban köteles válaszolni, azzal, hogy vagy elfogadja a kifogást, vagy arra magyarázatot ad és kéri a hibátlan teljesítés megállapítását. Az Adatszolgáltató magyarázatát az Adatigénylő megvizsgálja, és további 5 (öt) napon belül a hibás teljesítés miatt a teljesítés elutasítását fenntartja, vagy a teljesítést hibátlanként elfogadja.
	3. Amennyiben Adatigénylő a teljesítést az Adatszolgáltató kifogása alapján mégis elfogadja, a teljesítés nem minősül sem hibás, sem pedig késedelmes teljesítésnek.
	4. Ezt követően a teljesítésre és annak igazolására a Szerződés szabályai megfelelően irányadók.
4. **fizetési feltételek**
	1. Felek rögzítik, hogy a Szolgáltatási Díjat Adatigénylő az Adatszolgáltató Magyar Államkincstárnál vezetett, az Adatszolgáltató jelen Szerződésben rögzített számlaszámára banki átutalással, a számla kiállításának napjától számított 15 (tizenöt) napon belül átutalja.
	2. A számla kibocsátásának feltétele az Adatszolgáltató kapcsolattartója által aláírt adatszolgáltatási kérelem teljesítése, továbbá az Adatigénylő által aláírt átvételi és teljesítési nyilatkozat megtétele.
	3. Felek rögzítik, hogy a pénzügyi teljesítés napja az a nap, melyen a Szolgáltatási Díj összege a Szolgáltató számláján jóváírásra került.
	4. Adatigénylő tudomásul veszi, hogy késedelmes fizetés esetén az Adatszolgáltató jogosult a Polgári törvénykönyvről szóló 2013. évi V. törvény (a továbbiakban: „Ptk.”) 6:48. §-ban meghatározott késedelmi kamat felszámítására.
5. **A Felek jogai és kötelezettségei**
	1. Felek a Szerződésben foglaltak maradéktalan megvalósítása érdekében, valamint a jóhiszeműség és tisztesség követelményeinek megfelelően folyamatosan együttműködnek, és időben tájékoztatják egymást nem csupán a szerződéses kötelezettségek teljesítéséről, de minden olyan körülményről (tény, adat, kérdés), amely a Szerződésben foglaltak teljesítésére kihatással lehet. Az értesítés elmulasztásából eredő kárért az értesítést elmulasztó Fél felelősséggel tartozik.
	2. Adatszolgáltató köteles a Szerződés értelmében a „szakfeladatok ellátására specializálódott szakvállalat gondosságával” előállított, a **Szerződés 2.2. pontjában részletezett adatokat legkésőbb** **a Szerződés utolsó Fél általi aláírásától számított 10. (tizedik) munkanapon Adatigénylő részére e-mailben átadni**, illetve valamennyi szerződéses kötelezettségét szerződésszerűen teljesíteni.
	3. Felek rögzítik, hogy Adatszolgáltató e-mailen keresztül köteles a 2.2. pont szerinti adatokat eljuttatni Adatigénylő részére.
	4. Az adatok iránti igény jelen Szerződés 6.2. pontjában rögzített módon történő teljesítése során Felek az adott helyzetben elvárható fokozott gondossággal, valamint a másik Fél érdekeire figyelemmel kötelesek eljárni.
	5. Felek rögzítik, hogy a Szerződés alapján Adatigénylő birtokába adott adatállományokat Adatigénylő kizárólag kutatási tevékenység tervezéséhez engedélyeztetéséhez használja fel. Ezen adatokat harmadik személynek jelen Szerződés alapján nem adhatja át, nem továbbítja, és más módon sem teheti hozzáférhetővé, sem nyers-, sem pedig feldolgozott formában. Az átadott adatok üzleti célú, profitot termelő és jelen pont alá nem tartozó felhasználása csak további külön megállapodás esetén, az abban részletezett feltételek szerint engedélyezett Adatigénylő részére.
	6. Adatigénylő felel azért, hogy a jelen Szerződés alapján Adatigénylő birtokába került adatok kizárólag kutatási tevékenység tervezéséhez engedélyeztetéséhez kerüljenek felhasználásra. Adatigénylő korlátlanul felel azért, hogy saját alkalmazottai, valamint a Szerződés teljesítéséhez általa esetlegesen igénybevett harmadik személyek a jelen pontban foglalt rendelkezéseket betartsák, továbbá, hogy az Adatszolgáltatótól kapott adatokat sem Adatigénylő, sem Adatigénylő alkalmazottai jelen Szerződésben nem nevesített célra felhasználni, illetve nem teszik hozzáférhetővé harmadik személy számára.
	7. A szerződésszegő Fél felel minden olyan kárért, amely a Szerződésben vagy jogszabályban meghatározott kötelezettségének megszegéséből ered. Felek felelnek azért is, hogy tevékenységük végzése során betartják a tevékenységre irányadó jogszabályokat, hatósági és egyéb előírásokat, etikai normákat.
	8. Felek rögzítik, hogy Adatigénylő az eredményeket szabadon publikálhatja, de csak az Adatszolgáltatóra történő hivatkozás feltüntetése mellett.
6. **FELEK KÉPVISELŐI, KAPCSOLATTARTÓI**
	1. Felek rögzítik, hogy
		1. **Adatigénylő részéről kapcsolattartásra jogosult személy:**

Név: ……………………………………….

Telefonszám: ……………………………..

E-mail: ……………………………………

* + 1. **Adatszolgáltató részéről kapcsolattartásra és teljesítési igazolásra jogosult személy:**

Név:……………………………………….

Telefonszám: ……………………………..

E-mail: …………………………………….

* 1. Felek képviselői a Szerződés lényeges kérdéseiben a másik Félhez intézett közlést, nyilatkozatot kizárólag írásban, személyesen átadott küldemény, ajánlott tértivevényes levél formájában vagy – sürgős esetben – fax útján tehetnek. A kapcsolattartásra jogosult személyek az elektronikus levélben (e-mail) történő kapcsolattartást is elfogadják.
	2. Az írásbeli értesítés tudomásszerzésének időpontja akkor áll be, ha (i) azt személyesen eljuttatják a másik félhez, és ennek írásbeli igazolása megtörtént, (ii) a Magyar Posta Zrt. igazolja a küldemény átvételét olyan tértivevénnyel, amelyen a címzett (képviselője) átvételi igazolása szerepel, ha (iii) azt a fax címzetthez történő továbbítás esetén az ellenőrzőszelvény igazolja, ha (iv) e-mailben történő továbbítás esetén az e-mail fogadását bizonyító elektronikus visszaigazoló levelet a küldő Fél kézhez kapja.

**Titoktartás**

* 1. Felek a Szerződést, valamint a teljesítése során, vagy azzal összefüggésben az Adatszolgáltatót érintő információt (ilyen lehet minden olyan adat, jelentés, tervezet, eredmény, ismeret, amely Adatszolgáltató megítélése szempontjából lényeges lehet, és amely nincs nyilvánosságra hozva, beleértve Adatszolgáltató know-how-jába tartozó információkat is, valamint mindazon információt, amelynek közlése Adatszolgáltatóval kapcsolatban álló más jogalanyra hátrányos következménnyel járna, vagy ezek hátrányos megítélését eredményezhetné, sértené vagy veszélyeztethetné gazdasági érdekeiket, a továbbiakban: „**Információ**”) üzleti titokként kötelesek kezelni. Adatigénylő szigorúan titokban tart minden olyan Információt, amelyet megkapott, vagy megszerzett, és kötelezettséget vállal arra, hogy a Szerződés hatályának fennállásáig, és azt követően sem hoz az Adatszolgáltató előzetes, írásbeli engedélye nélkül nyilvánosságra, vagy harmadik személynek nem szolgáltat ki, harmadik személy számára nem tesz hozzáférhetővé Információt. Adatigénylő felelős azért is, hogy alkalmazottai, egyéb szerződő partnerei jelen titokvédelmi kötelezettség tartalmát megismerték és annak eleget is tesznek.
	2. Adatszolgáltató, valamint az alkalmazásában álló munkatársai a Szerződés hatálya alá tartozó feladatainak teljesítése során tudomásukra jutott, Adatigénylőt érintő minden adatot, tényt és bizalmas Információt kötelesek megőrizni, függetlenül attól, hogy az szóban vagy írásos formában jutott birtokukba.
	3. Felek rögzítik, hogy nem terheli őket a titoktartási kötelezettség, amennyiben jogszabály, bíróság vagy egyéb hatóság kötelezi feleket az információ harmadik személy részére történő átadására.
	4. A titoktartási kötelezettség megszegése súlyos szerződésszegésnek minősül.
1. **Vis maior**
	1. Felekkel szemben nem alkalmazhatóak a szerződésszegés jogkövetkezményei, amennyiben a kötelezettségek teljesítését vis maior esemény akadályozza meg. Vis maior esemény bekövetkezésekor, az érintett Fél faxon azonnal értesíti a másik Felet és amennyiben ésszerűen lehetséges, mindent megtesz a kötelezettségei teljesítésének folytatása érdekében.
	2. Ha vis maior esemény következtében valamely Fél nem tudja a Szerződés szerinti kötelezettségeit teljesíteni, és ezen körülmények 30 (harminc) napig fennállnak, Felek kötelesek egyeztetést kezdeni a teljesítés további folytatásáról vagy a Szerződés megszüntetéséről. Bármely Félnek jogában áll a Szerződés nem teljesített részétől elállni a hátrányos jogi következmények nélkül oly módon, hogy a másik Fél részére erről értesítést küld.
	3. A jelen pontban a „vis maior”-nak csak a Felek által elháríthatatlan, a teljesítés jelentős mértékben gátló vagy akadályozó külső ok minősül. Felek a Szerződés keretében ilyennek tekintik többek között, de nem kizárólagosan a sztrájkot, a háborút, a polgárháborút, a zendülést, a földrengést, a tűzvészt, az árvizet, a járvány miatti karantén korlátozásokat, valamint a szállítási embargót. Saját dolgozók sztrájkja nem alapozza meg a „vis maior”-ra történő hivatkozást.
2. **Jogviták rendezése**
	1. Felek az esetleges jogvitáikat elsődlegesen békés úton, tárgyalások útján kívánják rendezni, és meg kell kísérelniük a jogvita peren kívül elintézését. Felek egyúttal megállapodnak, hogy csupán akkor fordulnak bírósághoz, ha a tárgyalásos rendezés a tárgyalások megkezdésétől számított 15 (tizenöt) napon belül sem vezetett eredményre.
	2. Jogvita esetén a Felek kikötik a Szolnoki Járásbíróság/Törvényszék kizárólagos illetékességét.
3. **Vegyes és záró rendelkezések**
	1. Felek rögzítik, hogy a Szerződés kizárólag írásban, közös megegyezéssel módosítható. Szóbeli megállapodás, illetve szóban tett nyilatkozat a Felek között nem létezik.
	2. Amennyiben a Szerződés bármely pontja érvénytelen volna, vagy azzá válna, az nem érinti a jelen szerződés egyéb részeinek érvényességét. Felek kötelezik magukat, hogy az érvénytelen pontot egy olyan érvényes szerződéses rendelkezéssel helyettesítik, amely a Szerződéssel elérni kívánt célt leginkább szolgálja, ahhoz legközelebb áll.
	3. A Szerződés mindkét Fél által történő aláírást követően, a Szerződést később aláíró Fél aláírásának napján lép hatályba, és határozott időre, a Szerződés teljesítésének időtartamára jön létre.
	4. A Szerződés által esetlegesen megkövetelt írásbeli értesítéseket a Felek mindenkori bejegyzett székhelyének címére kell küldeni. Az ajánlott, tértivevényes küldeményként a fenti címre postázott értesítést a kézbesítés megkísérlését követő 5. (ötödik) munkanapon kézbesítettnek kell tekinteni, ha a tértivevény szerint a kézbesítés azért volt eredménytelen, mert a címzett ismeretlen helyre költözött, az iratot nem vette át vagy az átvételt megtagadta.
	5. Felek kijelentik, hogy a Szerződés megkötéséhez harmadik személy vagy hatóság jóváhagyására nincs szükség, az aláírásához minden felhatalmazással rendelkeznek.
	6. Adatszolgáltató, a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül.
	7. Adatszolgáltató a Szerződés megkötése előtt körültekintően járt el, azaz meggyőződött az Adatigénylő, mint Szerződő Fél adatairól.
	8. Felek megállapodnak, hogy Adatigénylő a Szerződés teljesítésének teljes időtartama alatt tulajdonosi szerkezetét az Adatszolgáltató számára megismerhetővé teszi.
	9. Felek magukra nézve kötelezőnek fogadják el, hogy az államháztartásról szóló 2011. évi CXCV. törvény (a továbbiakban: Áht.) szerinti illetékes ellenőrző szervezetek feladat- és hatáskörüknek megfelelően a megkötött Szerződés teljesítését rendszeresen ellenőrizhetik, és hogy részükre a jogszabály szerinti információ megadása titoktartásra vagy üzleti titokra való hivatkozással nem tagadható meg. Mind a Szerződés időtartama alatt, mind pedig a nyilvántartások megőrzési időtartama lejáratáig Feleknek lehetővé kell tenni az Állami Számvevőszék, a Kormány által kijelölt belső ellenőrzési szerv, a Kormányzati Ellenőrzési Hivatal, az államháztartásról szóló 2011. évi CXCV. törvény szerinti fejezetek ellenőrzési szervezetei, a Kincstár, valamint az Áht. szerinti bármely egyéb illetékes ellenőrző szervezet törvényes vagy meghatalmazott képviselőinek a Szerződés teljesítéséhez kapcsolódó nyilvántartások, számlák, illetve a Szerződés megvalósítását igazoló okmányok, bizonylatok helyszínen történő ellenőrzését vagy könyvvizsgálatát, azokról másolatok készítését vagy rendelkezésre bocsátását.
	10. A Szerződésben nem szabályozott kérdésekben Ptk., a szerzői jogról szóló 1999. évi LXXVI. törvény, a Szerződésben nevesített, valamint a vonatkozó egyéb jogszabályok rendelkezései az irányadók.
	11. Szerződő Felek rögzítik, hogy a jelen szerződés bevezető részében feltüntetett címek értesítési címek, egymásnak címzett jognyilatkozataikat ezen a címen közlik egymással. Kötelezettséget vállalnak, hogy értesítési címük megváltozásáról haladéktalanul, de legkésőbb 5 napon belül írásban tájékoztatják egymást. Megállapodnak, amennyiben egymásnak címzett küldeményeik „nem kereste”, „címzett elköltözött” „kézbesítés akadályozott” jelzéssel érkezne vissza, a küldemény postára adásától számított 5. munkanapon kézbesítettnek minősül.
	12. Amennyiben a szerződés valamely rendelkezése jogellenes, érvénytelen, érvényesíthetetlen, vagy azzá válik, úgy ez a tény a szerződés egyéb rendelkezéseinek jogszerűségét, érvényességét, hatályát nem érinti. Ebben az esetben Szerződő Felek kötelesek az érvénytelen rendelkezést olyan hatályos vagy végrehajtható rendelkezéssel helyettesíteni, amely a lehető legjobban megfelel a hatályát vesztett vagy végrehajthatatlan rendelkezés szellemének, gazdasági célkitűzésének és tartalmának. A szerződésre a Ptk. részleges érvénytelenségre vonatkozó szabályai megfelelően alkalmazandók.
	13. A szerződés tartalmazza Szerződő Felek közötti megállapodás valamennyi, lényeges feltételét. A szerződés hatálybalépésével hatályát veszti valamennyi közlés, tárgyalás és megállapodás (szóbeli vagy írásbeli), amelyet Szerződő Felek a szerződés tárgyát illetően a szerződés kelte előtt tettek, vagy kötöttek. Szerződő Felek rögzítik, hogy a jelen pontban foglalt kikötés a Ptk. 6:87. §-a szerinti teljességi záradéknak minősül.
	14. Szerződő Felek jelen szerződés aláírásával kölcsönösen hozzájárulnak a szerződésben szereplő személyes adatok - Európai Parlament és Tanács 2016/679. számú, a természetes személyeknek a személyes adatok kezelése tekintetében történő védelméről szóló rendelet (a továbbiakban: rendelet) szabályainak megfelelő- kezeléséhez. Az adatkezelés jogalapját a rendelet 6. cikk (1) bekezdés e) pontjának második fordulata határozza meg, az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges adatokat kezelnek a Szerződő Felek. A KÖTIVIZIG adatkezeléssel kapcsolatos tájékoztatója a www.kotivizig.hu/Közérdekű/Adatvédelem oldalon található.

Jelen, 6 (hat) oldalból álló Szerződést a Felek képviselői elolvasás és közös értelmezés után, mint kinyilvánított akaratukkal mindenben megegyezőt, jóváhagyólag 5 (öt) eredeti példányban készítették és aláírták, amelyből 1 példány Adatszolgáltatót, 1 példány pedig Adatigénylőt illeti meg.

Kelt: ………………………., 2023. ………………………. „ „

|  |  |
| --- | --- |
| ………………………………………Lovas Attila igazgatóKÖTIVIZIG**Adatszolgáltató** | ………………………………………**Adatigénylő** |
| Pénzügyi ellenjegyzés kelte:Pénzügyi ellenjegyzés……………………………………… | Tanú1 neve: .…………………………............Tanú1 lakcíme: ……………………..……….Tanú1 aláírása: ..................................................Tanú2 neve: .……………………………........Tanú2 lakcíme: ……………………………….Tanú2 aláírása: ................................... |
| Jogi ellenjegyzés:……………………………………… |  |
|  |  |